CELEX: 52016PC0282
Language: hr
Date: 2016-05-24
Title: Prijedlog ODLUKE VIJEĆA o stajalištu koje je potrebno zauzeti u ime Europske unije u Zajedničkom odboru osnovanom na temelju Regionalne konvencije o pan-Euro-Mediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije

EUROPSKA KOMISIJA
            Bruxelles, 24.5.2016.
            COM(2016) 282 final
            2016/0147(NLE)
            Prijedlog
            ODLUKE VIJEĆA
            o stajalištu koje je potrebno zauzeti u ime Europske unije u Zajedničkom odboru osnovanom na temelju Regionalne konvencije o pan-Euro-Mediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Regionalnom konvencijom o pan-Euro-Mediteranskim povlaštenim pravilima podrijetla
                  1
                (dalje u tekstu: „Konvencija”) utvrđuju se odredbe o podrijetlu robe kojom se trguje na temelju odgovarajućih ugovora sklopljenih između ugovornih stranaka.
            
            
               Člankom 5. stavkom 1. Konvencije predviđa se da treća stranka može postati ugovorna stranka Konvencije, ako zemlja kandidat ili područje imaju ugovor o slobodnoj trgovini koji je na snazi, kojim se osiguravaju povlaštena pravila podrijetla, s najmanje jednom od ugovornih stranaka. Člankom 2. stavkom 2. Konvencije predviđa se da za potrebe Konvencije „treća stranka” znači bilo koja susjedna zemlja ili područje koje nije ugovorna stranka.
            
            
               Gruzija je 23. rujna 2015. depozitaru Konvencije (Glavnom tajništvu Vijeća EU-a) podnijela pismeni zahtjev za pristupanje Konvenciji.
            
            
               Gruzijska nadležna tijela potvrđuju da Gruzija s ugovornim strankama, to jest s EU-om i Turskom, ima ugovor o slobodnoj trgovini. Stoga Gruzija ispunjuje uvjet utvrđen člankom 5. stavkom 1. Konvencije da postane ugovorna stranka. 
            
            
               Primjenjujući članak 4. stavak 3. točku (b) Konvencije zahtjev bi stoga trebalo podnijeti Zajedničkom odboru kako bi on donio odluku o pozivanju Gruzije na pristupanje Konvenciji. Stajalište koje treba zauzeti EU u Zajedničkom odboru trebalo bi odrediti Vijeće.
            
            
               Komisija smatra da za pristupanje Gruzije nije potrebno uvođenje prijelaznih mjera iz članka 4. stavka 3. točke (c) Konvencije.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Pravna je osnova Odluke Vijeća članak 207. stavak 4. prvi podstavak u vezi s člankom 218. stavkom 9. Ugovora o funkcioniranju Europske unije.
            
            
               •Supsidijarnost (za neisključivu nadležnost) 
            
            
               Prijedlog je u isključivoj nadležnosti Unije.
            
            
               •Odabir instrumenta
            
            
               Predloženi instrument: Odluka Vijeća.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Savjetovanja s dionicima
            
            
               Ugovorne stranke Konvencije i države članice obaviještene su o zahtjevu 25. studenoga 2015. na sastanku Zajedničkog odbora osnovanog na temelju Konvencije.
            
         
         
            
               •
                     Prikupljanje i primjena stručnog znanja
            
            
               Nije bilo potrebno obratiti se vanjskim stručnjacima. 
            
            
               •
                     Procjena učinka
            
            
               Osim toga, nije bilo potrebno provesti procjenu učinka jer je jedini uvjet za pristupanje treće stranke Konvenciji postojanje ugovora o slobodnoj trgovini koji je na snazi s barem jednom ugovornom strankom Konvencije.
            
            
               2016/0147 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje je potrebno zauzeti u ime Europske unije u Zajedničkom odboru osnovanom na temelju Regionalne konvencije o pan-Euro-Mediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)Regionalna konvencija o pan-Euro-Mediteranskim povlaštenim pravilima podrijetla
                  2
                („Konvencija”) stupila je na snagu 1. prosinca 2012.
            
            
               (2)Člankom 5. stavkom 1. Konvencije predviđa se da treća stranka može postati ugovorna stranka Konvencije, ako zemlja kandidat ili područje imaju ugovor o slobodnoj trgovini koji je na snazi, kojim se osiguravaju povlaštena pravila podrijetla, s najmanje jednom od ugovornih stranaka.
            
            
               (3)Gruzija je 23. rujna 2015. depozitaru Konvencije podnijela pismeni zahtjev za pristupanje Konvenciji.
            
            
               (4)Gruzija ima na snazi ugovor o slobodnoj trgovini s dvije ugovorne stranke Konvencije, tj. s Turskom i EU-om, te ispunjuje uvjet utvrđen člankom 5. stavkom 1. Konvencije da postane ugovorna stranka.
            
            
               (5)U skladu s člankom 4. stavkom 3. točkom (b) Konvencije Zajednički odbor odlukom donosi pozive trećim strankama za pristup Konvenciji.
            
            
               (6)Stajalište Unije u Zajedničkom odboru trebalo bi biti da podrži odluku o pozivanju Gruzije da pristupi Konvenciji, 
            
            
               DONIJELA JE OVU ODLUKU: 
            
            
               Članak 1.
            
         
         
            
               Stajalište koje Europska unija treba zauzeti u Zajedničkom odboru Regionalne konvencije o pan-Euro-Mediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije temelji se na nacrtu Odluke Zajedničkog odbora priloženom ovoj Odluci. 
            
            
               Predstavnici Unije u Zajedničkom odboru mogu prihvatiti manje izmjene nacrta Odluke bez daljnje odluke Vijeća.
            
            
               Članak 2.
            
            
               Nakon donošenja Odluka Zajedničkog odbora objavljuje se u Službenom listu Europske unije.
            
            
               Članak 3.
            
            
               Ova odluka stupa na snagu na dan donošenja.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 54, 26.2.2013., str. 4.
               
               
                  
                     (2)
                  SL L 54, 26.2.2013., str. 4.
               
            
      
    ---documentbreak--- 
      
         
               EUROPSKA KOMISIJA
            Bruxelles, 24.5.2016.
            COM(2016) 282 final
            PRILOG
            
            Prijedlogu Odluke Vijeća
            o stajalištu koje je potrebno zauzeti u ime Europske unije u Zajedničkom odboru osnovanom na temelju Regionalne konvencije o pan-Euro-Mediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije
            
               
         
         
            
               PRILOG
            
            
               Nacrt 
               ODLUKE ZAJEDNIČKOG ODBORA REGIONALNE KONVENCIJE o pan-Euro-Mediteranskim povlaštenim pravilima podrijetla 
            
            
               br. 
            
            
               od
            
            
               u pogledu zahtjeva Gruzije da postane ugovorna stranka Regionalne konvencije o pan-Euro-Mediteranskim povlaštenim pravilima podrijetla
            
            
               Zajednički odbor,
            
            
               uzimajući u obzir Regionalnu konvenciju o pan-Euro-Mediteranskim povlaštenim pravilima podrijetla
                  1
               , dalje u tekstu: „Konvencija”,
            
            
               budući da:
            
            
               (1)Člankom 5. stavkom 1. Konvencije predviđa se da treća stranka može postati ugovorna stranka Konvencije, ako zemlja kandidat ili područje imaju ugovor o slobodnoj trgovini koji je na snazi, kojim se osiguravaju povlaštena pravila podrijetla, s najmanje jednom od ugovornih stranaka.
            
            
               (2)Gruzija je 23. rujna 2015. depozitaru Konvencije podnijela pismeni zahtjev za pristupanje Konvenciji.
            
            
               (3)Gruzija ima na snazi ugovor o slobodnoj trgovini s dvije ugovorne stranke Konvencije te ispunjuje uvjet utvrđen člankom 5. stavkom 1. Konvencije da postane ugovorna stranka.
            
            
               (4)Člankom 4. stavkom 3. točkom (b) Konvencije predviđeno je da Zajednički odbor odlukom donosi pozive trećim strankama za pristup Konvenciji,
            
            
               ODLUČILO JE:
            
            
               Članak 1.
            
            
               Gruziju se poziva da pristupi Regionalnoj konvenciji o pan-Euro-Mediteranskim povlaštenim pravilima podrijetla.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu
            
            
                  Za Zajednički odbor
            
         
         
            
                  Predsjednica
            
            
         
         
            
                  
                     (1)
                  SL L 54, 26.2.2013., str. 4.